Sesebutan utawa Gelar kebangsawanan ing Indonésia umumé dianugerahaké marang masyarakat kraton lan wong-wong sajabaning kraton sing dianggep nduwèni jasa utawa kabecikan marang kraton. Raja ing krajan Mataram biasané anduwèni luwih saka sikji garwa / selir (garwa ampéyan) lan siji garwa padmi / ratu / garwa padmi . Saka sawetara garwa iki raja kasebut matutaké putra kakung lan putri lan salah siji putra kakung bakal nerusaké kalenggané lan diparingi gelar putra mahkota. Sistem alih kakuwasan sing dpatrapaké biasané arupa primogenitur kakung (basa Inggris: male primogeniture) ya iku putra kakung paling tuwa saka garwa padmi ana ing urutan paling dhuwur disusul déning putra kakung garwa padmi liyané lan sawisé iku putra kakung para selir.